
HYVÄKSYTYT TEKSTIT
 
P10_TA(2025)0115
Asetuksen (EU) N:o 228/2013 muuttaminen siltä osin kuin on kyse lisäavusta ja joustomahdollisuuksista vakavista luonnonkatastrofeista kärsiville syrjäisimmille alueille Mayotteen kohdistuneen tuhoisan Chido-syklonin yhteydessä

Maatalouden ja maaseudun kehittämisen valiokunta
PE774.152
Euroopan parlamentin lainsäädäntöpäätöslauselma 17. kesäkuuta 2025 ehdotuksesta Euroopan parlamentin ja neuvoston asetukseksi asetuksen (EU) N:o 228/2013 muuttamisesta siltä osin kuin on kyse lisäavusta ja joustomahdollisuuksista vakavista luonnonkatastrofeista kärsiville syrjäisimmille alueille Mayotteen kohdistuneen tuhoisan Chido-syklonin yhteydessä (COM(2025)0190 – C10-0071/2025 – 2025/0104(COD))
(Tavallinen lainsäätämisjärjestys: ensimmäinen käsittely)
[bookmark: _GoBack]Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0190),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 42 artiklan, 43 artiklan 2 kohdan ja 349 artiklan, joiden mukaisesti komissio on antanut ehdotuksen Euroopan parlamentille (C10-0071/2025),
	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	on kuullut Euroopan talous- ja sosiaalikomiteaa,
–	ottaa huomioon neuvoston edustajan 19. toukokuuta 2025 päivätyllä kirjeellä antaman sitoumuksen hyväksyä Euroopan parlamentin kanta Euroopan unionin toiminnasta tehdyn sopimuksen 294 artiklan 4 kohdan mukaisesti,
–	ottaa huomioon työjärjestyksen 60 ja 170 artiklan,
1.	vahvistaa jäljempänä esitetyn ensimmäisen käsittelyn kannan;
2.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
3.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

P10_TC1-COD(2025)0104
Euroopan parlamentin kanta, vahvistettu ensimmäisessä käsittelyssä 17. kesäkuuta 2025, Euroopan parlamentin ja neuvoston asetuksen (EU) 2025/… antamiseksi asetuksen (EU) N:o 228/2013 muuttamisesta siltä osin kuin on kyse lisäavusta ja joustomahdollisuuksista vakavista luonnonkatastrofeista kärsiville syrjäisimmille alueille Chido-syklonin Mayottessa aiheuttamien tuhojen yhteydessä
(Euroopan parlamentin ja neuvoston päästyä sopimukseen parlamentin kanta vastaa lopullista säädöstä, asetusta (EU) 2025/1276.)

